Document ID: 32008D0644

KOMISSION PÄÄTÖS,
tehty 25 päivänä heinäkuuta 2008,
kiireellisistä toimenpiteistä Diabrotica virgifera Le Conte -tuhohyönteisen leviämisen estämiseksi yhteisössä tehdyn päätöksen 2003/766/EY muuttamisesta
(tiedoksiannettu numerolla K(2008) 3813)
(2008/644/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
sekä katsoo seuraavaa:
(1)
Komissio päätöksellä 2003/766/EY (2) edellytetään, että jäsenvaltiot ryhtyvät kiireellisiin toimenpiteisiin estääkseen Diabrotica virgifera Le Conte -tuhohyönteisen, jäljempänä ’organismi’, leviämisen yhteisössä.
(2)
Pysyvä kasvinsuojelukomitea arvioi kiireellisten toimenpiteiden toteuttamista 26 ja 27 päivänä helmikuuta 2008 jäsenvaltioissa vuonna 2007 toteutetuista virallisista tutkimuksista saatujen tietojen perusteella. Päätelmänä oli, että kun kiireellisiin toimenpiteisiin ryhdytään organismien hävittämiseksi alueilla, joilla organismiyksilöitä on havaittu vain hyvin vähän, kahden vuoden aikana toteutetut toimenpiteet saattavat riittää organismin hävittämiseksi. Siksi olisi säädettävä, että kyseisten toimenpiteiden toteuttamisaika voidaan tarvittaessa rajata kahdeksi vuodeksi.
(3)
Päätöstä 2003/766/EY olisi sen vuoksi muutettava.
(4)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan direktiivi 2003/766/EY seuraavasti:
1)
Lisätään 4 artiklan 2 kohtaan seuraava alakohta:
”Jos 2 artiklassa tarkoitetun tutkimuksen tuloksena esiintymävyöhykkeeltä löydetään enintään kaksi organismiyksilöä, joiden voidaan osoittaa ilmaantuneen sen vuoden aikana, jona niistä on ilmoitettu, ensimmäisen alakohdan b, d, f ja g alakohdassa tarkoitettujen toimenpiteiden kesto voidaan rajata organismin esiintymisvuoteen ja sen jälkeiseen vuoteen edellyttäen, että kyseisenä vuonna ei havaita yhtään yksilöä. Tässä tapauksessa 4 artiklan 1 kohdassa tarkoitettua valvontaa lisätään esiintymävyöhykkeellä.”
2)
Lisätään 4 artiklan 3 kohtaan seuraava alakohta:
”Jos 2 artiklassa tarkoitetun tutkimuksen tuloksena esiintymävyöhykkeeltä löydetään enintään kaksi organismiyksilöä, joiden voidaan osoittaa ilmaantuneen sen vuoden aikana, jona niistä on ilmoitettu, ensimmäisen alakohdan a alakohdassa tarkoitettujen varovyöhykkeellä toteutettujen toimenpiteiden kesto voidaan rajata organismin esiintymisvuoteen ja sen jälkeiseen vuoteen edellyttäen, että kyseisenä vuonna ei havaita yhtään yksilöä. Tässä tapauksessa 4 artiklan 1 kohdassa tarkoitettua valvontaa lisätään varovyöhykkeellä.”
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 2008.

Labels: 20
16
6